Si Hesus wala magtudlo sa usa ka dili klaro o walay pulos nga konsepto sa Dios. Wala niya ibutyag ang usa ka dili masabtan, dako ug hilit nga Allah! Ang Anak sa Dios nagbutyag sa ngalan sa Iyang Amahan 187 ka higayon sa upat ka ebanghelyo ug naghatag kanato sa Iyang Balaang Espiritu, kinsa mao ang Tinuod nga Dios. Si Hesus usab misugid, Ako ug ang Amahan usa (dili duha)! (Juan 10:30; 17:21-22) Gisugo Niya ang Iyang mga disipulo sa pagbautismo sa tanan nga nagtuo sa mensahe sa ebanghelyo, dili sa mga ngalan sa tulo ka lain nga dios, apan sa usa ka ngalan sa Dios, nga mao ang Amahan , ang Anak ug ang Balaang Espiritu. Ang tulo usa ka hingpit nga panaghiusa, sama sa giingon ni Hesus, Ang Amahan ania kanako; ug ako anaa sa Amahan. (Juan 14:10-11)